**Η ισχυρή υλοποίηση της στρατηγικής μας ενισχύει την ανάπτυξη το 2023 και μετέπειτα**

H Coca-Cola HBC AG, Όμιλος παραγωγής καταναλωτικών προϊόντων προσανατολισμένος στην ανάπτυξη και στρατηγικός εταίρος εμφιάλωσης της The Coca-Cola Company, παρουσιάζει τα οικονομικά αποτελέσματά της για το εξάμηνο που έληξε στις 30 Ιουνίου 2023.

**Βασικά οικονομικά μεγέθη εξαμήνου**

* **Η εστιασμένη υλοποίηση των στρατηγικών προτεραιοτήτων και οι πρωτοβουλίες αύξησης των καθαρών εσόδων οδηγούν σε σημαντική αύξηση των αποτελεσμάτων σε οργανική βάση.**[[1]](#footnote-2)
	+ Τα καθαρά έσοδα από πωλήσεις αυξήθηκαν κατά 17,8% σε οργανική βάση, λόγω της αύξησης των καθαρών εσόδων ανά κιβώτιο κατά 19,0% σε οργανική βάση, κυρίως ως αποτέλεσμα των ενεργειών βελτίωσης του μείγματος τιμών και προϊόντων σε όλες τις κατηγορίες και αγορές.
	+ Ο όγκος πωλήσεων αυξήθηκε σε οργανική βάση σε όλες τις κατηγορίες στρατηγικής μας προτεραιότητας, με αύξηση 1,6% στα ανθρακούχα αναψυκτικά, 20,9% στα ποτά ενέργειας και 21,9% στον καφέ. Στην κατηγορία των μη ανθρακούχων αναψυκτικών σημειώθηκε πτώση 11,2%, που οφείλεται κυρίως στην κατηγορία των εμφιαλωμένων νερών. Συνολικά, σημειώθηκε πτώση του όγκου πωλήσεων κατά 1,0% σε οργανική βάση.
	+ Τα καθαρά έσοδα από πωλήσεις αυξήθηκαν κατά 19,3% σε δημοσιευμένη βάση, ως αποτέλεσμα της ισχυρής οργανικής ανάπτυξης και της ενοποίησης της Multon, που αντιστάθμισαν τον αντίκτυπο από τις δυσμενείς συναλλαγματικές μεταβολές στη Νιγηρία και την Αίγυπτο.
	+ Σημειώθηκε αύξηση του μεριδίου αγοράς σε αξία κατά 60 μονάδες βάσης στην κατηγορία των έτοιμων προς κατανάλωση μη αλκοολούχων ποτών και διατήρηση του μεριδίου αγοράς σε αξία στα ανθρακούχα αναψυκτικά.
* **Αύξηση των λειτουργικών κερδών κατά 17,7% σε οργανική βάση, χωρίς μεταβολή του περιθωρίου κέρδους που παρέμεινε στο 11,2% σε οργανική βάση.**
	+ Ισχυρότερη από την αναμενόμενη λειτουργική μόχλευση από την αύξηση των εσόδων κατά διψήφιο ποσοστό.
	+ Αύξηση του συγκρίσιμου μικτού περιθωρίου κέρδους κατά 90 μονάδες βάσης, παρά την αύξηση του συγκρίσιμου κόστους πωληθέντων (COGS) ανά κιβώτιο κατά 13,1%.
	+ Πειθαρχημένη διαχείριση των λειτουργικών εξόδων, με παράλληλη αύξηση των επενδύσεων για περαιτέρω ενίσχυση της υλοποίησης των στρατηγικών μας στην αγορά, σε συνεργασία με τους πελάτες μας.
	+ Αύξηση του συγκρίσιμου λειτουργικού περιθωρίου κέρδους κατά 20 μονάδες βάσης.
* **Βασικά στοιχεία ανά αγορά: Ισχυρή αύξηση κατά διψήφιο ποσοστό των καθαρών εσόδων και των λειτουργικών κερδών σε οργανική βάση σε όλες τις αγορές.**
	+ **Αναπτυγμένες αγορές:** Τα καθαρά έσοδα από πωλήσεις αυξήθηκαν κατά 16,9% σε οργανική βάση, κυρίως λόγω της αύξησης των καθαρών εσόδων ανά κιβώτιο και της διατήρησης των επιδόσεων του όγκου πωλήσεων στις βασικές αγορές. Τα λειτουργικά κέρδη αυξήθηκαν κατά 20,8% σε οργανική βάση.
	+ **Αναπτυσσόμενες αγορές:** Τα καθαρά έσοδα από πωλήσεις αυξήθηκαν κατά 23,6% σε οργανική βάση, κατά κύριο λόγο εξαιτίας της διεύρυνσης των καθαρών εσόδων ανά κιβώτιο. Τα λειτουργικά κέρδη αυξήθηκαν κατά 27,2% σε οργανική βάση.
	+ **Αναδυόμενες αγορές:** Τα καθαρά έσοδα από πωλήσεις αυξήθηκαν κατά 16,0% σε οργανική βάση, παρά τις πιέσεις στην καταναλωτική δαπάνη λόγω των δυσμενών μακροοικονομικών συνθηκών σε αρκετές αγορές. Τα λειτουργικά κέρδη αυξήθηκαν κατά 13,9% σε οργανική βάση.
* **Σημαντική αύξηση των κερδών ανά μετοχή και ισχυρός ισολογισμός.**
	+ Σημειώθηκε αύξηση των συγκρίσιμων βασικών κερδών ανά μετοχή κατά 22,3%, κυρίως λόγω της αύξησης των λειτουργικών κερδών και των μειωμένων καθαρών χρηματοοικονομικών εξόδων.
	+ Ισχυρός ισολογισμός και ρευστότητα. Μέρισμα ανά μετοχή € 0,78 καταβλήθηκε τον Ιούνιο.
* **Ημερίδα Επενδυτών 2023: Στρατηγικές προτεραιότητες και μεσοπρόθεσμοι χρηματοοικονομικοί στόχοι**
	+ Στην Ημερίδα Επενδυτών τον Μάιο, επαναλάβαμε τη δέσμευσή μας στους πέντε άξονες στρατηγικής μας ανάπτυξης και στις επενδύσεις που κάνουμε αναφορικά με τις ικανότητες τις οποίες έχουμε θέσει ως προτεραιότητα, που καθιστούν την εταιρεία ικανή να επιτύχει υψηλότερα επίπεδα ανάπτυξης σε μεσοπρόθεσμο ορίζοντα.
	+ Οι χρηματοοικονομικοί στόχοι επικαιροποιήθηκαν ώστε να καλύπτουν την περίοδο μετά το 2023:
		- Μέση ετήσια αύξηση των καθαρών εσόδων κατά 6-7% σε οργανική βάση (προηγούμενη εκτίμηση: 5-6%),
		- Μέση ετήσια διεύρυνση του περιθωρίου λειτουργικών κερδών κατά 20-40 μονάδες βάσης σε οργανική βάση,
		- Συνεχιζόμενη εστίαση στην αύξηση της απόδοσης επενδυμένων κεφαλαίων (ROIC).
* **Συνεχιζόμενες επενδύσεις στο χαρτοφυλάκιο προϊόντων 24/7 κατανάλωσης και στις στρατηγικές προτεραιότητες**
	+ Περαιτέρω επένδυση σε σήματα ανθρακούχων αναψυκτικών, σε διάφορες γεύσεις και παραλλαγές, συμπεριλαμβανομένης της περαιτέρω διάθεσης της Coke Zero Zero, ενισχύοντας τη στρατηγική μας για τα προϊόντα με χαμηλή ή μηδενική ζάχαρη.
	+ Επιτυχής κυκλοφορία του Jack Daniel’s & Coca-Cola στην Πολωνία, στην Ιρλανδία και στην Ουγγαρία στο δεύτερο τρίμηνο.
	+ Διεύρυνση της κατηγορίας των ποτών ενέργειας στην Αίγυπτο, με την προσθήκη του σήματος Monster στο δεύτερο τρίμηνο.
	+ Ανακοίνωση της συμφωνίας για την εξαγορά της Finlandia Vodka από την Brown-Forman έναντι τιμήματος ύψους 220 εκατ. δολαρίων2. Πρόκειται για μοναδική ευκαιρία με σημαντική γεωγραφική επικάλυψη στις αγορές μας, η οποία ενισχύει την θέση μας στην κατηγορία των premium σημάτων οινοπνευματωδών ποτών, καθώς και τις ευκαιρίες μίξης με τα έτοιμα προς κατανάλωση μη αλκοολούχα αναψυκτικά. Η ολοκλήρωση της συναλλαγής αναμένεται στο τέταρτο τρίμηνο του 2023.

**Ο κ. Zoran Bogdanovic, Διευθύνων Σύμβουλος της Coca-Cola HBC AG, σχολίασε:**

*«Οι επιδόσεις κατά το πρώτο εξάμηνο του έτους ήταν πολύ καλές, με πρόοδο ως προς τους στρατηγικούς μας άξονες. Οι κατηγορίες που έχουμε θέσει ως προτεραιότητα, τα ανθρακούχα αναψυκτικά, τα ποτά ενέργειας και ο καφές, σε συνδυασμό με τις ισχυρές επιδόσεις σε όλες τις αγορές, οδήγησαν σε αύξηση των καθαρών εσόδων από πωλήσεις και των λειτουργικών κερδών σε οργανική βάση, πέρα των προσδοκιών μας.*

*Παρόλο που σε ορισμένες αγορές το καταναλωτικό περιβάλλον εξακολουθεί να είναι δυσμενές, τα έσοδα ανά κιβώτιο έχουν βελτιωθεί χάρη στην προσεκτική διαχείριση των τιμών και του μείγματος προϊόντων, ενισχυμένα από δεδομένα, πληροφορίες και αναλύσεις που έχουμε στη διάθεσή μας. Ταυτόχρονα, οι όγκοι πωλήσεων διατηρήθηκαν, γεγονός που αποδεικνύει την ποιότητα της υλοποίησης των στρατηγικών μας στην αγορά.*

*Συνεχίζουμε να επενδύουμε στην ενεργοποίηση του χαρτοφυλακίου προϊόντων 24/7 κατανάλωσης και στη στοχευμένη διεύρυνση, που ενισχύεται από την ηγετική θέση μας και την εστίασή μας στην κατηγορία των ανθρακούχων αναψυκτικών. Κατά το πρώτο εξάμηνο του έτους, συνάψαμε συμφωνία για την εξαγορά της Finlandia Vodka, κυκλοφορήσαμε επιτυχώς νέα καινοτόμα προϊόντα, συμπεριλαμβανομένου του Jack Daniel’s & Coca-Cola σε τρεις από τις αγορές μας, επεκτείναμε περαιτέρω την κατηγορία ποτών ενέργειας στην Αίγυπτο και προσθέσαμε επιπλέον 2.200 σημεία διανομής στην κατηγορία του καφέ.*

*Οι επιδόσεις μας κατά το δεύτερο τρίμηνο μάς επέτρεψαν να αναβαθμίσουμε τις προσδοκίες μας για τα κέρδη του 2023 τον Ιούλιο, ισχυροποιώντας τις προοπτικές μελλοντικής ανάπτυξης όπως τις διατυπώσαμε στην Ημερίδα Επενδυτών τον Μάιο. Είμαι ευγνώμων στους πελάτες, στους προμηθευτές και στους εταίρους μας, ιδίως στην The Coca-Cola Company, για τη συνεργασία τους καθώς αναπτυσσόμαστε μαζί. Θέλω να ευχαριστήσω ιδιαιτέρως όλους τους ανθρώπους μας για την επιμονή και αφοσίωσή τους ώστε η εταιρεία μας να γίνεται ισχυρότερη μέρα με τη μέρα.»*

*2 Το τίμημα υπόκειται σε συνήθεις αναπροσαρμογές κατά την ολοκλήρωση της συναλλαγής, η οποία εξαρτάται από τη λήψη των απαιτούμενων κανονιστικών εγκρίσεων.*

|  |  |  |
| --- | --- | --- |
|  | **Α’ Εξάμηνο** |  |
|  | **2023** | **2022** | **% Μεταβολή σε δημοσιευμένη βάση** | **% Μεταβολή σε οργανική βάση1** |
| Όγκος πωλήσεων (εκατ. κιβώτια) | **1.383,1** | 1.330,2 | 4,0% | -1,0% |
| Καθαρά έσοδα από πωλήσεις (€ εκατ.) | **5.021,5** | 4.209,9 | 19,3% | 17,8% |
| Καθαρά έσοδα από πωλήσεις ανά κιβώτιο(€) | **3,63** | 3,16 | 14,7% | 19,0% |
| Λειτουργικά κέρδη(€ εκατ.) | **557,3** | 275,7 | >100% |  |
| Συγκρίσιμα λειτουργικά κέρδη1(€ εκατ.) | **560,7** | 462,5 | 21,2% | 17,7% |
| Λειτουργικό περιθώριο κέρδους(%) | **11,1** | 6,5 | 450bps |  |
| Συγκρίσιμο λειτουργικό περιθώριο κέρδους1 (%)  | **11,2** | 11,0 | 20bps | — |
| Καθαρά κέρδη2(€ εκατ.) | **385,7** | 152,9 | >100% |  |
| Συγκρίσιμα καθαρά κέρδη1,2(€ εκατ.) | **388,9** | 316,9 | 22,7% |  |
| Βασικά κέρδη ανά μετοχή(€ εκατ.) | **1,050** | 0,418 | >100% |  |
| Συγκρίσιμα κέρδη ανά μετοχή1(€ εκατ.) | **1,058** | 0,865 | 22,3% |  |
| Καθαρές ταμειακές ροές1(€ εκατ.) | **256,6** | 332,9 | -22,9% |  |

*1 Για λεπτομέρειες επί των Εναλλακτικών Δεικτών Μέτρησης Απόδοσης (ΕΔΜΑ), ανατρέξτε στις ενότητες «Εναλλακτικοί Δείκτες Μέτρησης Απόδοσης» και «Ορισμοί και συμφωνίες Εναλλακτικών Δεικτών Μέτρησης Απόδοσης (ΕΔΜΑ)».*

*2Τα καθαρά κέρδη και τα συγκρίσιμα καθαρά κέρδη αναφέρονται στα καθαρά κέρδη και στα συγκρίσιμα καθαρά κέρδη μετά φόρων αναλογούντα στους ιδιοκτήτες της μητρικής εταιρείας.*

**Επιχειρηματικές προοπτικές**

Οι χρηματοοικονομικές μας επιδόσεις κατά το πρώτο εξάμηνο του 2023 ήταν καλύτερες από τις αναμενόμενες, κυρίως λόγω των βελτιώσεων στο μείγμα τιμών και προϊόντων, παρά τις δυσμενείς συνθήκες που αντιμετωπίσαμε. Λαμβάνοντας πάντα υπόψη τους μακροοικονομικούς και γεωπολιτικούς κινδύνους, έχουμε μεγάλη εμπιστοσύνη στο ευρύ χαρτοφυλάκιο προϊόντων 24/7 κατανάλωσης, στις ευκαιρίες στις ποικιλόμορφες αγορές μας, που ενισχύονται από την εστίασή μας στην υλοποίηση των στρατηγικών μας στην αγορά και στις ικανότητες τις οποίες έχουμε θέσει ως προτεραιότητα και πάνω από όλα στις ικανότητες των ταλαντούχων ανθρώπων μας.

* Σε συνέχεια των ισχυρών επιδόσεων κατά το πρώτο μισό του έτους, αναμένουμε αύξηση των καθαρών εσόδων στο άνω άκρο του μεσαίου επιπέδου του εύρους 10-20% σε οργανική βάση για το σύνολο του έτους (προηγούμενη εκτίμηση: πάνω από 5-6%).
* Η αύξηση του κόστους πωληθέντων ανά κιβώτιο αναμένεται κατά υψηλό μονοψήφιο ποσοστό για το 2023 (προηγούμενη εκτίμηση: αύξηση στο μεσαίο επίπεδο του εύρους 10-20%), καθώς οι πληθωριστικές πιέσεις αρχίζουν να μετριάζονται.
* Το 2023, τα λειτουργικά κέρδη αναμένεται να αυξηθούν στο εύρος 9% με 12% σε οργανική βάση (αμετάβλητο).

**Τεχνική Ανάλυση**

**Συναλλαγματικές ισοτιμίες:** Συνεχίζουμε να αναμένουμε ότι η αρνητική επίδραση στα συγκρίσιμα λειτουργικά κέρδη από συναλλαγματικές διαφορές μετατροπής των αποτελεσμάτων στο νόμισμα αναφοράς του Ομίλου θα παραμείνει στα επίπεδα των €50-60 εκατ.

**Έξοδα αναδιάρθρωσης:** Δεν αναμένουμε σημαντικά έξοδα αναδιάρθρωσης το 2023.

**Φορολογία:** Αναμένουμε ο συγκρίσιμος φορολογικός συντελεστής να διαμορφωθεί στο άνω άκρο του εύρους 25% – 27%.

**Χρηματοοικονομικά έξοδα:** Αναμένουμε τα καθαρά χρηματοοικονομικά έξοδα για το 2023 να κυμανθούν στα €65-75 εκατ. (προηγούμενη εκτίμηση: παρόμοια με τα ποσά του 2022, δηλ. €82,7 εκατ.).

**Περίμετρος ενοποίησης:** Το 2023 αναμένουμε όφελος περίπου €45 εκατ. στα λειτουργικά κέρδη από τη διεύρυνση της περιμέτρου ενοποίησης, η οποία αντικατοπτρίζει την ενοποίηση της Multon (από 11 Αυγούστου 2022) και την εξαγορά της Three Cents (από 21 Οκτωβρίου 2022).

**Αναπτυγμένες αγορές: Ελλάδα**

Οι όγκοι πωλήσεων στην Ελλάδα αυξήθηκαν κατά μεσαίο μονοψήφιο ποσοστό, χάρη στην ισχυρή υλοποίηση της στρατηγικής μας στην αγορά και στην έναρξη των φετινών εποχιακών δράσεών μας νωρίτερα. Στα ανθρακούχα αναψυκτικά σημειώθηκε μέση μονοψήφια αύξηση, κυρίως λόγω της Coke Zero καθώς και της χαμηλής μονοψήφιας αύξησης των ανθρακούχων αναψυκτικών για ενήλικες, ενώ τα ποτά ενέργειας κατέγραψαν αύξηση στο υψηλό επίπεδο του εύρους 10-20% παρά την υψηλή συγκριτική βάση. Στην κατηγορία των μη ανθρακούχων αναψυκτικών σημειώθηκε υψηλή μονοψήφια αύξηση, κυρίως λόγω της χαμηλής διψήφιας αύξησης στα εμφιαλωμένα νερά.

**Πρόσκληση δικτυακής τηλεδιάσκεψης**

Η Coca-Cola HBC πρόκειται να διοργανώσει τηλεδιάσκεψη για επενδυτές και αναλυτές την Τετάρτη, 9 Αυγούστου 2023 και ώρα Λονδίνου 09:00 π.μ. Για να συμμετάσχετε στην τηλεδιάσκεψη ως ακροατές, συνδεθείτε μέσω της [διαδικτυακής μετάδοσης](https://edge.media-server.com/mmc/p/kxx6riib). Αν θέλετε να κάνετε κάποια ερώτηση, [κάντε κλικ εδώ](https://services.choruscall.it/DiamondPassRegistration/register?confirmationNumber=9748900&linkSecurityString=ae9d4d020) για να εγγραφείτε και να βρείτε τα στοιχεία τηλεφωνικής κλήσης.

**Επόμενη εκδήλωση**

31 Οκτωβρίου 2023  Περιληπτική ενημέρωση τρίτου τριμήνου 2023

**Πληροφόρηση επενδυτών**

**Όμιλος Coca-Cola HBC**

|  |  |
| --- | --- |
| Επενδυτές και αναλυτές: |  |
| John DawsonInvestor Relations Director (Interim) | Τηλ.: +44 7552 619509 john.dawson@cchellenic.com |
|  |  |
| Jemima BensteadInvestor Relations Manager | Τηλ: +44 7740 535130jemima.benstead@cchellenic.com |
|  |  |
| Marios MatarInvestor Relations Manager | Τηλ.: +30 697 444 3335marios.matar@cchellenic.com |
| Virginia PhilipsInvestor Relations Manager | Τηλ.: +44 7864 686582virginia.philips@cchellenic.com |
| ΜΜΕ:  |  |
| Sonia BastianHead of Communications | Τηλ: +41 7946 88054 sonia.bastian@cchellenic.com |
| Υπεύθυνος επικοινωνίας για τα ελληνικά ΜΜΕ:**V+O Communications**Manos Iatrelis | Τηλ: +30 693 742 0246mi@vando.gr |

**Όμιλος Coca-Cola HBC**

Η Coca-Cola HBC είναι Όμιλος παραγωγής καταναλωτικών προϊόντων και στρατηγικός εταίρος εμφιάλωσης της The Coca-Cola Company. Προσφέρουμε την ευκαιρία για στιγμές που μας αναζωογονούν όλους, δημιουργώντας αξία για τους κοινωνικούς εταίρους μας και στηρίζοντας ενεργά την κοινωνικοοικονομική ανάπτυξη των κοινοτήτων στις οποίες δραστηριοποιούμαστε. Με όραμα να γίνουμε ο κορυφαίος συνεργάτης στα ποτά 24/7 κατανάλωσης, προσφέρουμε ποτά για κάθε περίσταση και κάθε στιγμή της ημέρας και συνεργαζόμαστε με τους πελάτες μας για να εξυπηρετήσουμε 740 εκατομμύρια καταναλωτές σε μια ευρεία γεωγραφική περιοχή που καλύπτει 29 χώρες σε 3 ηπείρους. Το χαρτοφυλάκιό μας είναι ένα από τα πιο ισχυρά, τα πιο πλούσια και τα πιο ευέλικτα στη βιομηχανία ποτών και αναψυκτικών, με κορυφαία σήματα στις κατηγορίες των ανθρακούχων αναψυκτικών, των ανθρακούχων αναψυκτικών για ενήλικες, των χυμών, του εμφιαλωμένου νερού, των ποτών για αθλούμενους, των ποτών ενέργειας, του έτοιμου προς κατανάλωση τσαγιού, του καφέ και των premium σημάτων οινοπνευματωδών ποτών. Σε αυτά περιλαμβάνονται οι επωνυμίες Coca-Cola, Coca-Cola Zero Sugar, Fanta, Sprite, Schweppes, Kinley, Costa Coffee, Caffè Vergnano, Valser, FuzeTea, Powerade, Cappy, Monster Energy, The Macallan, Jack Daniel’s και Grey Goose. Προάγουμε ένα ανοικτό περιβάλλον εργασίας χωρίς αποκλεισμούς για τους 33.000 εργαζομένους μας και πιστεύουμε ότι η μελλοντική ανάπτυξή μας συνδέεται στενά με τη δέσμευσή μας για έναν θετικότερο αντίκτυπο στο περιβάλλον. Ο οργανισμός μας κατατάσσεται μεταξύ των εταιρειών με τις καλύτερες επιδόσεις βιωσιμότητας στους δείκτες αναφοράς ESG (Περιβάλλον, Κοινωνία, Διακυβέρνηση), όπως τους δείκτες Βιωσιμότητας Dow Jones και τους δείκτες CDP, MSCI ESG, FTSE4Good και ISS ESG.

Οι μετοχές της Coca-Cola HBC είναι εισηγμένες στην premium κατηγορία του Χρηματιστηρίου Αξιών του Λονδίνου (LSE: CCH) και στο Χρηματιστήριο Αθηνών (ATHEX: EEE). Για περισσότερες πληροφορίες, ανατρέξτε στη διεύθυνση <https://www.coca-colahellenic.com/>

**Τα οικονομικά στοιχεία της παρούσας ανακοίνωσης παρουσιάζονται σύμφωνα με
τα Διεθνή Πρότυπα Χρηματοοικονομικής Αναφοράς («ΔΠΧΑ»).**

**Σημείωση για τις πληροφορίες που παρουσιάζονται στο παρόν**

Εκτός αν αναφέρεται διαφορετικά, η παρούσα συνοπτική ενημέρωση, καθώς και τα οικονομικά και λειτουργικά στοιχεία και οι λοιπές πληροφορίες που περιέχονται στο κείμενο αφορούν την Coca-Cola HBC AG και τις θυγατρικές της («Coca-Cola HBC» ή η «Εταιρεία» ή «εμείς» ή ο «Όμιλος»).

**Μελλοντικές δηλώσεις**

Το παρόν έγγραφο περιέχει δηλώσεις που αφορούν το μέλλον και συνεπάγονται κινδύνους και αβεβαιότητες. Κατά κανόνα, αλλά όχι πάντοτε, οι δηλώσεις αυτού του είδους περιέχουν ενδεικτικά τις λέξεις «πιστεύουμε», «προοπτική», «κατευθυντήριες γραμμές», «σκοπεύουμε», «αναμένουμε», «προβλέπουμε», «σχεδιάζουμε», «στοχεύουμε» και άλλες παρόμοιες διατυπώσεις που αφορούν το μέλλον. Εκτός από τις δηλώσεις που αφορούν γεγονότα του παρελθόντος, όλες οι υπόλοιπες, όπως μεταξύ άλλων, οι δηλώσεις για τη μελλοντική οικονομική θέση και τα αποτελέσματά μας, την προοπτική μας για το 2023 και τα επόμενα χρόνια, την επιχειρηματική μας στρατηγική και τα αποτελέσματα της επιβράδυνσης του ρυθμού της παγκόσμιας οικονομικής ανάπτυξης, τον αντίκτυπο της κρίσης κρατικού χρέους, τις μεταβολές νομισματικών ισοτιμιών, τις πρόσφατες εξαγορές μας και τις πρωτοβουλίες αναδιάρθρωσης στις επιχειρηματικές μας δραστηριότητες και την οικονομική μας κατάσταση, τις μελλοντικές συναλλαγές μας με την εταιρεία The Coca-Cola Company, τους προϋπολογισμούς, τα προβλεπόμενα επίπεδα κατανάλωσης και παραγωγής, τις προβλέψεις για το κόστος πρώτων υλών και τα άλλα στοιχεία κόστους, τις εκτιμήσεις κεφαλαιουχικών δαπανών, καθαρών ταμειακών ροών ή πραγματικών φορολογικών συντελεστών, τα σχέδια και τους στόχους της διοίκησης της Εταιρείας σε σχέση με μελλοντικές δράσεις, αποτελούν αναφορές στο μέλλον. Εκ φύσεως, τέτοιες δηλώσεις που αφορούν το μέλλον ενέχουν κινδύνους και αβεβαιότητες, εφόσον αντανακλούν τις σημερινές μας εκτιμήσεις και προσδοκίες για μελλοντικά γεγονότα και περιστάσεις που μπορεί να αποδειχθούν ανακριβείς. Τα πραγματικά αποτελέσματα της Εταιρείας ενδέχεται να διαφέρουν σε ουσιώδη βαθμό από τα εικαζόμενα αποτελέσματα που περιέχονται στις δηλώσεις για το μέλλον, για διάφορους λόγους, όπως είναι, μεταξύ άλλων, οι κίνδυνοι που περιγράψαμε στην Ετήσια Ενοποιημένη Έκθεση (Integrated Annual Report) του 2022 για την Coca-Cola HBC AG και τις θυγατρικές εταιρείες της. Αν και πιστεύουμε ότι κατά την ημερομηνία σύνταξης του παρόντος, οι προσδοκίες που αντικατοπτρίζονται στις εν λόγω δηλώσεις για το μέλλον είναι εύλογες, δεν μπορούμε να σας διαβεβαιώσουμε ότι τα μελλοντικά μας αποτελέσματα, το επίπεδο επιχειρηματικής δραστηριότητας, οι επιδόσεις ή τα επιτεύγματά μας θα ικανοποιήσουν αυτές τις προσδοκίες. Επιπλέον, κανένας από εμάς, τα μέλη του Διοικητικού Συμβουλίου, τους υπαλλήλους, τους συμβούλους ή οποιοδήποτε άλλο πρόσωπο δεν αναλαμβάνει την ευθύνη για την ακρίβεια και την πληρότητα δηλώσεων που αφορούν το μέλλον. Μετά την ημερομηνία της παρούσας περιληπτικής ενημέρωσης, εκτός αν είμαστε υποχρεωμένοι από τον νόμο ή τους κανόνες της Financial Conduct Authority του Ηνωμένου Βασιλείου, δεν σκοπεύουμε απαραιτήτως να προσαρμόσουμε καμία από τις δηλώσεις που αφορούν το μέλλον για να τις εναρμονίσουμε είτε σε σχέση με τα πραγματικά αποτελέσματα είτε σε σχέση με την όποια μεταβολή των προσδοκιών μας.

**Εναλλακτικά μεγέθη μέτρησης απόδοσης**

Ο Όμιλος χρησιμοποιεί συγκεκριμένους εναλλακτικούς δείκτες μέτρησης απόδοσης (ΕΔΜΑ) ως γνώμονα για τη λήψη οικονομικών και επιχειρηματικών αποφάσεων, αποφάσεων προγραμματισμού, καθώς και για λόγους αξιολόγησης και αναφοράς των επιδόσεων του Ομίλου. Μέσω των ΕΔΜΑ παρέχεται πρόσθετη πληροφόρηση και σχηματίζεται σαφέστερη εικόνα για τα λειτουργικά και οικονομικά αποτελέσματα, την οικονομική κατάσταση και τις ταμειακές ροές του Ομίλου. Οι ΕΔΜΑ πρέπει να εξετάζονται σε σχέση με και όχι κατ’ αποκλεισμό των αντίστοιχων στοιχείων που παρουσιάζονται σύμφωνα με τα Διεθνή Πρότυπα Χρηματοοικονομικής Αναφοράς. Για περισσότερες πληροφορίες σχετικά με τους ΕΔΜΑ, ανατρέξτε στην ενότητα «Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ)».

**Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ)**

1. **Συγκρίσιμοι ΕΔΜΑ1**

Κατά τη συζήτηση σχετικά με τις επιδόσεις του Ομίλου, χρησιμοποιούνται «συγκρίσιμα» μεγέθη. Τα «συγκρίσιμα» μεγέθη υπολογίζονται αφαιρώντας από τα στοιχεία που παρουσιάζονται με βάση τα Διεθνή Πρότυπα Χρηματοοικονομικής Αναφοράς τα έξοδα αναδιάρθρωσης του Ομίλου, την τρέχουσα αποτίμηση των πράξεων αντιστάθμισης του κινδύνου των πρώτων υλών, τα έξοδα εξαγοράς, ενσωμάτωσης και αποεπένδυσης, την επίδραση από την σύγκρουση Ρωσίας-Ουκρανίας καθώς και ορισμένα άλλα φορολογικά στοιχεία τα οποία, εξαιτίας της φύσης τους, θεωρούνται στοιχεία που επηρεάζουν τη συγκρισιμότητα. Συγκεκριμένα, τα παρακάτω στοιχεία θεωρούνται στοιχεία που επηρεάζουν τη συγκρισιμότητα:

1. *Έξοδα αναδιάρθρωσης*

Τα έξοδα αναδιάρθρωσης αποτελούνται από έξοδα που προκύπτουν από σημαντικές αλλαγές στον τρόπο με τον οποίο ο Όμιλος ασκεί την επιχειρηματική του δραστηριότητα, όπως σημαντικές αλλαγές στις υποδομές της εφοδιαστικής αλυσίδας, εξωτερική ανάθεση δραστηριοτήτων και κεντρικοποίηση διαδικασιών. Τα εν λόγω έξοδα συμπεριλαμβάνονται στη γραμμή της Κατάστασης αποτελεσμάτων «Λειτουργικά έξοδα» και εξαιρούνται από τα συγκρίσιμα αποτελέσματα προκειμένου ο αναγνώστης να κατανοήσει καλύτερα τα λειτουργικά και οικονομικά αποτελέσματα του Ομίλου από την υποκείμενη δραστηριότητα. Τα έξοδα αναδιάρθρωσης που ήταν αποτέλεσμα των δράσεων που προέκυψαν από τη σύγκρουση Ρωσίας-Ουκρανίας παρουσιάζονται στη γραμμή «Επίδραση από την σύγκρουση Ρωσίας-Ουκρανίας», ώστε να παρέχουν στους χρήστες ολοκληρωμένη πληροφόρηση για τις οικονομικές συνέπειες αυτού του γεγονότος.

1. *Αντιστάθμιση κινδύνου πρώτων υλών*

O Όμιλος έχει εισέλθει σε συγκεκριμένες συμφωνίες παραγώγων χρηματοοικονομικών μέσων πρώτων υλών, ώστε να αντισταθμίσει την έκθεσή του σε ενδεχόμενες ανατιμήσεις αυτών. Μολονότι αυτές οι συμφωνίες αποτελούν πράξεις οικονομικής αντιστάθμισης κινδύνου και αναφέρονται κυρίως στην προσπάθεια να περιοριστεί η έκθεση στη μεταβολή της τιμής της ζάχαρης, του αλουμινίου, του πετρελαίου κίνησης και των πλαστικών, δεν έχει εφαρμοστεί λογιστική αντιστάθμισης κινδύνου σε όλες τις περιπτώσεις. Επιπλέον, ο Όμιλος αναγνωρίζει ορισμένα παράγωγα που είναι ενσωματωμένα σε συμβάσεις αγοράς πρώτων υλών τα οποία λογίζονται ως ανεξάρτητα παράγωγα χρηματοοικονομικά μέσα και δεν ικανοποιούν τα κριτήρια, προκειμένου να εφαρμοστεί λογιστική αντιστάθμισης κινδύνου. Η εύλογη αξία των κερδών ή των ζημιών από την αποτίμηση αυτών των παραγώγων χρηματοοικονομικών μέσων και των ενσωματωμένων παραγώγων αναγνωρίζεται στην κατάσταση αποτελεσμάτων, στις γραμμές του κόστους πωληθέντων και των λειτουργικών εξόδων. Τα κέρδη ή οι ζημίες από τις τρέχουσες πράξεις αντιστάθμισης του κινδύνου των εν λόγω παραγώγων στα οποία δεν έχει εφαρμοστεί λογιστική αντιστάθμισης κινδύνου (κυρίως σε σχέση με τα πλαστικά) και των ενσωματωμένων παραγώγων δεν επηρεάζουν τα συγκρίσιμα αποτελέσματα του Ομίλου. Αυτά τα κέρδη ή οι ζημίες αποτυπώνονται στα συγκρίσιμα αποτελέσματα της περιόδου κατά την οποία θα πραγματοποιηθούν οι υποκείμενες συναλλαγές. Πιστεύουμε ότι αυτή η προσαρμογή παρέχει χρήσιμες πληροφορίες σχετικά με τις επιπτώσεις των δραστηριοτήτων διαχείρισης των οικονομικών κινδύνων.

1. *Έξοδα εξαγοράς, ενσωμάτωσης και αποεπένδυσης*

Τα έξοδα εξαγοράς συμπεριλαμβάνουν το κόστος υλοποίησης μιας συνένωσης επιχειρήσεων, όπως αμοιβές διαμεσολαβητή, συμβούλου, δικηγόρου, λογιστή, αποτιμητή και λοιπές επαγγελματικές ή συμβουλευτικές αμοιβές, καθώς και τις μεταβολές στην εύλογη αξία του ενδεχόμενου τιμήματος που αναγνωρίζονται στην κατάσταση αποτελεσμάτων.

*1 Τα συγκρίσιμα εναλλακτικά μεγέθη μέτρησης των επιδόσεων αφορούν το συγκρίσιμο κόστος πωληθέντων, το συγκρίσιμο μικτό κέρδος, τα συγκρίσιμα λειτουργικά έξοδα, τα συγκρίσιμα λειτουργικά κέρδη, το περιθώριο των συγκρίσιμων λειτουργικών κερδών, το συγκρίσιμο προσαρμοσμένο EBITDA, τον συγκρίσιμο φόρο, τα συγκρίσιμα καθαρά κέρδη και τα συγκρίσιμα βασικά κέρδη ανά μετοχή.*

**Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ)** **(συνέχεια)**

Συμπεριλαμβάνουν, επίσης, τυχόν κέρδος από αγορά ευκαιρίας που προκύπτει από συνενώσεις επιχειρήσεων, καθώς και οποιοδήποτε κέρδος ή ζημία που αναγνωρίζεται στην κατάσταση αποτελεσμάτων από την αποτίμηση στην εύλογη αξία προηγούμενων συμμετοχών και την αναταξινόμηση στην κατάσταση αποτελεσμάτων στοιχείων των λοιπών συνολικών εσόδων, σε σχέση με συνενώσεις επιχειρήσεων που πραγματοποιούνται σε στάδια. Τα έξοδα ενσωμάτωσης περιλαμβάνουν άμεσα επιπρόσθετα έξοδα τα οποία είναι απαραίτητα προκειμένου η αποκτώμενη επιχείρηση να διεξαγάγει την επιχειρηματική της δραστηριότητα στα πλαίσια του Ομίλου. Τα έξοδα αποεπένδυσης περιλαμβάνουν το κόστος υλοποίησης μιας αποεπένδυσης, όπως αμοιβές συμβούλων και άλλες επαγγελματικές αμοιβές για τη διάθεση μιας θυγατρικής ή συμμετοχής λογιστικοποιημένης με τη μέθοδο της καθαρής θέσης, τις τυχόν ζημίες απομείωσης ή αναγνώρισης στη μειωμένη κατά τα έξοδα πώλησης εύλογη αξία, που αναγνωρίζονται στην κατάσταση αποτελεσμάτων κατά την ταξινόμηση μιας θυγατρικής ή συμμετοχής λογιστικοποιημένης με τη μέθοδο της καθαρής θέσης ως επιχείρηση διακρατηθείσα προς πώληση, καθώς και τα σχετικά τυχόν κέρδη ή ζημίες από τη διάθεση ή σχετικούς αντιλογισμούς ζημιών απομείωσης που αναγνωρίζονται στην κατάσταση αποτελεσμάτων κατά τη διάθεση. Τα εν λόγω έξοδα ή κέρδη συμπεριλαμβάνονται στη γραμμή της Κατάστασης αποτελεσμάτων «Λειτουργικά έξοδα». Ωστόσο, στον βαθμό που αφορούν συνενώσεις επιχειρήσεων και αποεπενδύσεις που έχουν ολοκληρωθεί ή αναμένεται να ολοκληρωθούν, εξαιρούνται από τα συγκρίσιμα αποτελέσματα προκειμένου οι χρήστες να κατανοήσουν καλύτερα τα λειτουργικά και οικονομικά αποτελέσματα του Ομίλου από την υποκείμενη δραστηριότητά του.

1. *Αντίκτυπος της σύγκρουσης μεταξύ Ρωσίας και Ουκρανίας*

Ως αποτέλεσμα της σύγκρουσης μεταξύ Ρωσίας και Ουκρανίας, ο Όμιλος υπέστη καθαρές ζημίες απομείωσης για ενσώματα πάγια στοιχεία, άυλα περιουσιακά στοιχεία και συμμετοχές λογιστικοποιημένες με τη μέθοδο της καθαρής θέσης, καθώς και κόστη αναδιάρθρωσης, σε σχέση με το νέο επιχειρηματικό μοντέλο στη Ρωσία και τις δυσμενείς μεταβολές στο οικονομικό περιβάλλον. Ο Όμιλος προέβη, επίσης, σε αύξηση της πρόβλεψης επισφάλειας σε σχέση με τις εμπορικές απαιτήσεις, καθώς και διαγραφές αξίας αποθεμάτων και ενσώματων πάγιων στοιχείων, ως συνέπεια της σύγκρουσης μεταξύ Ρωσίας και Ουκρανίας. Οι προαναφερθείσες καθαρές ζημίες απομείωσης περιλαμβάνονται στη γραμμή της Κατάστασης αποτελεσμάτων «Έκτακτα έξοδα σχετιζόμενα με τη σύγκρουση μεταξύ Ρωσίας και Ουκρανίας», έτσι ώστε οι αναγνώστες να έχουν ξεκάθαρη εικόνα σχετικά με αυτά τα στοιχεία λόγω της σημαντικότητάς τους, ενώ τα υπόλοιπα κόστη περιλαμβάνονται στα «Λειτουργικά έξοδα» και στο «Κόστος πωληθέντων» της κατάστασης αποτελεσμάτων. Οι καθαρές ζημίες απομείωσης και άλλα κόστη σχετιζόμενα με τη σύγκρουση μεταξύ Ρωσίας και Ουκρανίας εξαιρούνται από τα συγκρίσιμα αποτελέσματα προκειμένου ο χρήστης να κατανοήσει καλύτερα τα λειτουργικά και οικονομικά αποτελέσματα του Ομίλου από την συνεχιζόμενη δραστηριότητα.

1. *Άλλα φορολογικά στοιχεία*

Τα άλλα φορολογικά στοιχεία εκφράζουν τη φορολογική επίδραση (α) των αλλαγών στους συντελεστές φόρου εισοδήματος που επηρεάζουν το αρχικό υπόλοιπο των αναβαλλόμενων φορολογικών στοιχείων που προκύπτουν κατά τη διάρκεια του έτους, και (β) ορισμένων θεμάτων που αφορούν τη φορολογία και έχουν επιλεχθεί με βάση τη φύση τους. Και τα δύο στοιχεία (α) και (β) εξαιρούνται από τα συγκρίσιμα αποτελέσματα μετά φόρων προκειμένου οι χρήστες να κατανοήσουν καλύτερα την υποκείμενη οικονομική απόδοση του Ομίλου.

Ο Όμιλος παρουσιάζει τους συγκρίσιμους ΕΔΜΑ για να επιτρέψει στους χρήστες να επικεντρωθούν στις επιδόσεις του Ομίλου σε μια βάση που είναι κοινή και για τις δύο περιόδους για τις οποίες παρουσιάζονται τα μεγέθη.

**Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ)** **(συνέχεια)**

Η συμφωνία των συγκρίσιμων μεγεθών με τα ευθέως σχετιζόμενα μεγέθη, που υπολογίζονται σύμφωνα με τα Διεθνή Πρότυπα Χρηματοοικονομικής Αναφοράς, έχει ως εξής:

|  |
| --- |
| **Συμφωνία συγκρίσιμων οικονομικών μεγεθών** *(ποσά σε € εκατ. Εκτός από τα στοιχεία ανά μετοχή)* |

|  |  |
| --- | --- |
|  | **Α’ Εξάμηνο 2023** |
|  | **Κόστος πωληθέντων** | **Μικτά κέρδη** | **Λειτουργικά έξοδα** | **Λειτουργικά κέρδη (EBIT)** | **Προσαρμο-σμένο EBITDA** | **Φόροι** | **Καθαρά Κέρδη1** | **Κέρδη ανά μετοχή****(€)** |
| **Δημοσιευμένα μεγέθη** | **(3.259,9)** | **1.761,6** | **(1.208,4)** | **557,3** | **765,6** | **(142,5)** | **385,7** | **1,050** |
| Έξοδα αναδιάρθρωσης | **—** | **—** | **1,3** | **1,3** | **1,3** | **(0,3)** | **1,0** | **0,003** |
| Αντιστάθμιση κινδύνου πρώτων υλών | **(1,6)** | **(1,6)** | **—** | **(1,6)** | **(1,6)** | **0,2** | **(1,4)** | **(0,004)** |
| Έξοδα εξαγοράς | **—** | **—** | **3,3** | **3,3** | **3,3** | **—** | **3,3** | **0,009** |
| Αντίκτυπος της σύγκρουσης Ρωσίας-Ουκρανίας | **—** | **—** | **0,4** | **0,4** | **0,4** | **(0,1)** | **0,3** | **—** |
| **Συγκρίσιμα μεγέθη** | **(3.261,5)** | **1.760,0** | **(1.203,4)** | **560,7** | **769,0** | **(142,7)** | **388,9** | **1,058** |
|  |  |  |  |  |  |  |  |  |
|  | **Α’ Εξάμηνο 2022** |
|  | **Κόστος πωληθέντων** | **Μικτά κέρδη** | **Λειτουργικά έξοδα** | **Λειτουργικά κέρδη (EBIT)** | **Προσαρμο-σμένο EBITDA** | **Φόροι** | **Καθαρά Κέρδη1** | **Κέρδη ανά μετοχή****(€)** |
| **Δημοσιευμένα μεγέθη** | (2.759,7) | 1.450,2 | (1.198,9) | 275,7 | 663,8 | (82,0) | 152,9 | 0,418 |
| Έξοδα αναδιάρθρωσης | — | — | 3,8 | 3,8 | 3,7 | (0,8) | 3,0 | 0,008 |
| Αντιστάθμιση κινδύνου πρώτων υλών | (15,5) | (15,5) | — | (15,5) | (15,5) | 2,8 | (12,7) | (0,035) |
| Έξοδα ενσωμάτωσης | — | — | 8,5 | 8,5 | 8,5 | — | 8,5 | 0,023 |
| Αντίκτυπος της σύγκρουσης Ρωσίας-Ουκρανίας | 1,1 | 1,1 | 188,9 | 190,0 | 6,4 | (24,6) | 165,4 | 0,452 |
| Άλλα φορολογικά στοιχεία | — | — | — | — | — | (0,2) | (0,2) | (0,001) |
| **Συγκρίσιμα μεγέθη** | **(2.774,1)** | **1.435,8** | **(997,7)** | **462,5** | **666,9** | **(104,8)** | **316.9** | **0,865** |

*1 Τα καθαρά κέρδη και τα συγκρίσιμα καθαρά κέρδη αναφέρονται στα καθαρά κέρδη και στα συγκρίσιμα καθαρά κέρδη μετά φόρων αναλογούντα σε ιδιοκτήτες της μητρικής εταιρείας.*

|  |
| --- |
| **Συμφωνία συγκρίσιμων λειτουργικών κερδών (ΕΒΙΤ)** *(ποσά σε € εκατ.)* |

|  |  |
| --- | --- |
|  | **Α’ Εξάμηνο 2023** |
|  | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| **Λειτουργικά κέρδη (EBIT)** | **170,8** | **67,2** | **319,3** | **557,3** |
| Έξοδα αναδιάρθρωσης | — | — | 1,3 | 1,3 |
| Αντιστάθμιση κινδύνου πρώτων υλών | (0,3) | (0,4) | (0,9) | (1,6) |
| Έξοδα εξαγοράς | 0,8 | 0,5 | 2,0 | 3,3 |
| Αντίκτυπος της σύγκρουσης Ρωσίας-Ουκρανίας | — | — | 0,4 | 0,4 |
| **Συγκρίσιμα λειτουργικά κέρδη** | **171,3** | **67,3** | **322,1** | **560,7** |

**Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ) (συνέχεια)**

|  |  |
| --- | --- |
|  | **Α’ Εξάμηνο 2022** |
|  | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| **Λειτουργικά κέρδη (EBIT)** | **147,4** | **56,9** | **71,4** | **275,7** |
| Έξοδα αναδιάρθρωσης | (5,0) | — | 8,8 | 3,8 |
| Αντιστάθμιση κινδύνου πρώτων υλών | (2,2) | (5,3) | (8,0) | (15,5) |
| Έξοδα ενσωμάτωσης | — | — | 8,5 | 8,5 |
| Αντίκτυπος της σύγκρουσης Ρωσίας-Ουκρανίας | — | — | 190,0 | 190,0 |
| **Συγκρίσιμα λειτουργικά κέρδη** | **140,2** | **51,6** | **270,7** | **462,5** |

1. **Οργανικοί ΕΔΜΑ**

**Οργανική αύξηση**

Η οργανική αύξηση επιτρέπει στους χρήστες να εστιάζουν στις λειτουργικές επιδόσεις του οργανισμού, σε μια βάση που δεν επηρεάζεται από μεταβολές στις συναλλαγματικές ισοτιμίες των ξένων νομισμάτων μεταξύ των περιόδων ή από μεταβολές στη σύνθεση ενοποίησης του Ομίλου («περίμετρος ενοποίησης»), δηλαδή εξαγορές, αποεπενδύσεις και αναδιαρθρώσεις που οδηγούν σε λογιστικοποίηση με τη μέθοδο της καθαρής θέσης. Κατά συνέπεια, η οργανική αύξηση είναι σχεδιασμένη να διευκολύνει τους χρήστες να κατανοούν καλύτερα τις υποκείμενες επιδόσεις του Ομίλου.

Ειδικότερα, τα ακόλουθα στοιχεία προσαρμόζονται από τον όγκο πωλήσεων, τα καθαρά έσοδα από πωλήσεις και τα συγκρίσιμα λειτουργικά κέρδη, προκειμένου να εξαχθούν τα ποσοστά οργανικής αύξησης:

*α) Συναλλαγματική επίδραση*

Η συναλλαγματική επίδραση στον υπολογισμό της οργανικής αύξησης αντικατοπτρίζει την προσαρμογή των καθαρών εσόδων από πωλήσεις και των συγκρίσιμων λειτουργικών κερδών της προηγούμενης περιόδου για την επίδραση των μεταβολών στις συναλλαγματικές ισοτιμίες που ισχύουν κατά την τρέχουσα περίοδο.

*β) Αντίκτυπος μεταβολών στην περίμετρο ενοποίησης*

Οι τιμές όγκου πωλήσεων, τα καθαρά έσοδα από πωλήσεις και τα συγκρίσιμα λειτουργικά κέρδη της τρέχουσας περιόδου προσαρμόζονται έναντι της επίδρασης των μεταβολών στην περίμετρο ενοποίησης. Πιο συγκεκριμένα, οι προσαρμογές εφαρμόζονται ως εξής:

1. Εξαγορές:

Για τις εξαγορές του τρέχοντος έτους, τα αποτελέσματα της τρέχουσας περιόδου από τις εξαγορασμένες οντότητες δεν συμπεριλαμβάνονται στον υπολογισμό της οργανικής αύξησης. Για τις εξαγορές του προηγούμενου έτους, τα αποτελέσματα της τρέχουσας περιόδου από τις εξαγορασμένες οντότητες για την αντίστοιχη περίοδο του προηγούμενου έτους κατά την οποία οι εν λόγω οντότητες δεν είχαν ενοποιηθεί, δεν συμπεριλαμβάνονται στον υπολογισμό της οργανικής αύξησης.

Για τις εξαγορές που πραγματοποιούνται σε στάδια κατά το τρέχον έτος, στο πλαίσιο των οποίων ο Όμιλος αποκτά έλεγχο επί α) οντοτήτων στις οποίες ασκούσε στο παρελθόν είτε από κοινού έλεγχο είτε σημαντική επιρροή και οι οποίες είχαν λογιστικοποιηθεί με την μέθοδο της καθαρής θέσης, ή β) οντοτήτων οι οποίες είχαν λογιστικοποιηθεί στην εύλογη αξία μέσω αποτελεσμάτων ή λοιπών συνολικών εσόδων, τα αποτελέσματα που προκύπτουν κατά το τρέχον έτος από τις σχετικές οντότητες για την περίοδο ενοποίησης των εν λόγω οντοτήτων, δεν συμπεριλαμβάνονται στον υπολογισμό της οργανικής αύξησης. Για τέτοιες εξαγορές σε στάδια οντοτήτων που έχουν προηγουμένως λογιστικοποιηθεί με τη μέθοδο της καθαρής θέσης, το μερίδιο αποτελεσμάτων για τη συγκεκριμένη περίοδο που περιγράφεται παραπάνω περιλαμβάνεται στον υπολογισμό της οργανικής αύξησης του τρέχοντος έτους. Για τέτοιες εξαγορές σε στάδια οντοτήτων που έχουν προηγουμένως λογιστικοποιηθεί στην εύλογη αξία μέσω αποτελεσμάτων, τα κέρδη ή οι ζημίες αποτίμησης στην εύλογη αξία για τη συγκεκριμένη περίοδο που περιγράφεται παραπάνω συμπεριλαμβάνονται στον υπολογισμό της οργανικής αύξησης του τρέχοντος έτους.

**Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ) (συνέχεια)**

Για τέτοιες εξαγορές σε στάδια της προηγούμενης περιόδου, τα αποτελέσματα του τρέχοντος έτους από τις εμπλεκόμενες οντότητες, για την αντίστοιχη περίοδο του προηγούμενου έτους κατά την οποία οι οντότητες αυτές δεν ενοποιούνταν, δεν συμπεριλαμβάνονται στον υπολογισμό της οργανικής αύξησης του τρέχοντος έτους. Ωστόσο, το μερίδιο των αποτελεσμάτων ή των κερδών/ζημιών από αποτίμηση στην εύλογη αξία των σχετικών οντοτήτων, ανάλογα με τον τρόπο λογιστικοποίησής τους πριν από τη εξαγορά σε στάδια, για την περίοδο του τρέχοντος έτους κατά την οποία οι οντότητες αυτές δεν ήταν ενοποιημένες κατά το προηγούμενο έτος, συμπεριλαμβάνονται στον υπολογισμό της οργανικής αύξησης.

1. Αποεπενδύσεις:

Για τις αποεπενδύσεις του τρέχοντος έτους, τα αποτελέσματα του προηγούμενου έτους από τις οντότητες που πωλήθηκαν, για την αντίστοιχη περίοδο κατά την οποία οι εν λόγω οντότητες δεν είναι πλέον ενοποιημένες στο τρέχον έτος, συμπεριλαμβάνονται στα αποτελέσματα του τρέχοντος έτους για τον υπολογισμό της οργανικής αύξησης. Για τις αποεπενδύσεις του προηγούμενου έτους, τα αποτελέσματα του προηγούμενου έτους από τις οντότητες που πωλήθηκαν, για την αντίστοιχη περίοδο κατά την οποία οι εν λόγω οντότητες ήταν ενοποιημένες στο προηγούμενο έτος, συμπεριλαμβάνονται στα αποτελέσματα του τρέχοντος έτους για τον υπολογισμό της οργανικής αύξησης.

1. Αναδιαρθρώσεις που οδηγούν σε λογιστικοποίηση με την μέθοδο της καθαρής θέσης:

Για αναδιαρθρώσεις του τρέχοντος έτους, στις οποίες ο Όμιλος διατηρεί είτε κοινό έλεγχο είτε σημαντική επιρροή στις εμπλεκόμενες οντότητες, με αποτέλεσμα αυτές να αναταξινομούνται από θυγατρικές ή από κοινά ελεγχόμενες επιχειρηματικές δραστηριότητες σε κοινά ελεγχόμενες επιχειρηματικές οντότητες ή συγγενείς επιχειρήσεις και να λογιστικοποιούνται με τη μέθοδο της καθαρής θέσης, τα αποτελέσματα του τρέχοντος έτους από τις εν λόγω οντότητες για την περίοδο κατά την οποία δεν ενοποιούνται πλέον, συμπεριλαμβάνονται στα αποτελέσματα του τρέχοντος έτους για τον υπολογισμό της οργανικής αύξησης. Για αντίστοιχες αναδιαρθρώσεις του προηγούμενου έτους, τα αποτελέσματα του τρέχοντος έτους από τις εμπλεκόμενες οντότητες, για την αντίστοιχη περίοδο του προηγούμενου έτους κατά την οποία οι οντότητες αυτές ενοποιούνταν, συμπεριλαμβάνονται στα αποτελέσματα του τρέχοντος έτους για τον υπολογισμό της οργανικής αύξησης. Επιπλέον, το μερίδιο των αποτελεσμάτων αυτών των οντοτήτων στο τρέχον έτος, για την αντίστοιχη περίοδο όπως περιγράφεται παραπάνω, εξαιρείται από τον υπολογισμό της οργανικής αύξησης.

Ο υπολογισμός της οργανικής αύξησης και η συμφωνία με τα πλέον ευθέως σχετιζόμενα μεγέθη, που υπολογίζονται σύμφωνα με τα Διεθνή Πρότυπα Χρηματοοικονομικής Αναφοράς, παρουσιάζονται στους παρακάτω πίνακες. Η οργανική αύξηση (%) υπολογίζεται διαιρώντας το ποσό στη γραμμή με τίτλο «Οργανική μεταβολή» με το ποσό στη σχετική γραμμή με τίτλο «2022 δημοσιευμένα μεγέθη» ή όπου εμφανίζεται, «2022 προσαρμοσμένα μεγέθη». Η οργανική αύξηση για το περιθώριο συγκρίσιμων λειτουργικών κερδών είναι η οργανική μεταβολή εκφρασμένη σε μονάδες βάσης.

**Συμφωνία μεγεθών οργανικής αύξησης**

|  |  |
| --- | --- |
|  | **Α’ Εξάμηνο 2023** |
| **Όγκος πωλήσεων (εκατ. κιβώτια)** | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| 2022 δημοσιευμένα μεγέθη | 305,7 | 230,4 | 794,1 | **1.330,2** |
| Επίδραση περιοχής ενοποίησης | 0,2 | — | 66,6 | **66,8** |
| Οργανική μεταβολή  | 0,5 | -3,1 | -11,3 | **-13,9** |
| **2023 δημοσιευμένα μεγέθη** | **306,4** | **227,3** | **849,4** | **1.383,1** |
|  |  |  |  |  |
| **Οργανική αύξηση (%)** | **0,2%** | **-1,3%** | **-1,4%** | **-1,0%** |

Οι υποσημειώσεις παρουσιάζονται στο τέλος του πίνακα.

**Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ) (συνέχεια)**

|  |  |
| --- | --- |
|  | **Α’ Εξάμηνο 2023** |
| **Καθαρά έσοδα από πωλήσεις (€)** | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| 2022 δημοσιευμένα μεγέθη | 1.384,2 | 791,6 | 2.034,1 | **4.209,9** |
| Συναλλαγματική επίδραση | 6,5 | 5,8 | -190,6 | **-178,3** |
| 2022 προσαρμοσμένα μεγέθη | **1.390,7** | **797,4** | **1.843,5** | **4.031,6** |
| Επίδραση περιοχής ενοποίησης | 2,3 | — | 269,9 | **272,2** |
| Οργανική μεταβολή | 235,0 | 187,8 | 294,9 | **717,7** |
| **2023 δημοσιευμένα μεγέθη** | **1.628,0** | **985,2** | **2.408,3** | **5.021,5** |
|  |  |  |  |  |
| **Οργανική αύξηση (%)** | **16,9%** | **23,6%** | **16,0%** | **17,8%** |

|  |  |
| --- | --- |
|  | **Α’ Εξάμηνο 2023** |
| **Καθαρά έσοδα από πωλήσεις ανά κιβώτιο (€)1** | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| 2022 δημοσιευμένα μεγέθη | 4,53 | 3,44 | 2,56 | **3,16** |
| Συναλλαγματική επίδραση | 0,02 | 0,03 | -0,24 | **-0,13** |
| 2022 προσαρμοσμένα μεγέθη | **4,55** | **3,46** | **2,32** | **3,03** |
| Επίδραση περιοχής ενοποίησης | — | — | 0,10 | **0,02** |
| Οργανική μεταβολή  | 0,76 | 0,87 | 0,41 | **0,58** |
| **2023 δημοσιευμένα μεγέθη** | **5,31** | **4,33** | **2,84** | **3,63** |
|  |  |  |  |  |
| **Οργανική αύξηση (%)** | **16,7%** | **25,2%** | **17,7%** | **19,0%** |

|  |  |
| --- | --- |
|  | **Α’ Εξάμηνο 2023** |
| **Συγκρίσιμα λειτουργικά κέρδη(€ εκατ.)** | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| 2022 δημοσιευμένα μεγέθη | 140,2 | 51,6 | 270,7 | **462,5** |
| Συναλλαγματική επίδραση | 1,3 | 1,3 | -20,5 | **-17,9** |
| 2022 προσαρμοσμένα μεγέθη | **141,5** | **52,9** | **250,2** | **444,6** |
| Επίδραση περιοχής ενοποίησης | 0,4 | — | 37,1 | **37,5** |
| Οργανική μεταβολή  | 29,4 | 14,4 | 34,8 | **78,6** |
| **2023 δημοσιευμένα μεγέθη** | **171,3** | **67,3** | **322,1** | **560,7** |
|  |  |  |  |  |
| **Οργανική αύξηση (%)** | **20,8%** | **27,2%** | **13,9%** | **17,7%** |

|  |  |
| --- | --- |
|  | **Α’ Εξάμηνο 2023** |
| **Συγκρίσιμο λειτουργικό περιθώριο κέρδους (%)1** | **Αναπτυγμένες αγορές** | **Αναπτυσσόμενες αγορές** | **Αναδυόμενες αγορές** | **Όμιλος** |
| 2022 δημοσιευμένα μεγέθη | 10,1% | 6,5% | 13,3% | **11,0%** |
| Συναλλαγματική επίδραση | — | 0,1% | 0,3% | **—** |
| 2022 προσαρμοσμένα μεγέθη | **10,2%** | **6,6%** | **13,6%** | **11,0%** |
| Επίδραση περιοχής ενοποίησης | — | — | — | **0,1%** |
| Οργανική μεταβολή  | 0,3% | 0,2% | -0,2% | **—** |
| **2023 δημοσιευμένα μεγέθη** | **10,5%** | **6,8%** | **13,4%** | **11,2%** |
|  |  |  |  |  |
| **Οργανική αύξηση (%)** | **30bps** | **20bps** | **-20bps** | **—** |

*1 Τυχούσες διαφοροποιήσεις στους υπολογισμούς οφείλονται σε στρογγυλοποιήσεις.*

**Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ) (συνέχεια)**

1. **Άλλοι εναλλακτικοί δείκτες μέτρησης απόδοσης**

**Προσαρμοσμένα αποτελέσματα προ φόρων, τόκων και αποσβέσεων (EBITDA)**

Το προσαρμοσμένο EBITDA υπολογίζεται προσθέτοντας στα λειτουργικά κέρδη τις αποσβέσεις και καθαρές απομειώσεις ενσώματων παγίων στοιχείων, τις αποσβέσεις και καθαρές απομειώσεις των άυλων περιουσιακών στοιχείων, τις καθαρές απομειώσεις συμμετοχών λογιστικοποιημένων με την μέθοδο της καθαρής θέσης, τις παροχές δικαιωμάτων προαίρεσης μετοχών και μετοχών συνδεδεμένων με στόχους αποδοτικότητας και στοιχείων, εάν υπάρχουν, τα οποία αναγνωρίζονται στη γραμμή «Λοιπά μη ταμειακά στοιχεία» της ενοποιημένης ενδιάμεσης κατάστασης ταμειακών ροών. Το προσαρμοσμένο EBITDA παρέχει χρήσιμες πληροφορίες για την ανάλυση της λειτουργικής απόδοσης του Ομίλου εξαιρώντας την επίδραση των λειτουργικών μη ταμειακών στοιχείων όπως προβλέπεται παραπάνω. Ο Όμιλος χρησιμοποιεί, επίσης, συγκρίσιμα προσαρμοσμένα αποτελέσματα προ φόρων, τόκων και αποσβέσεων (συγκρίσιμο προσαρμοσμένο EBITDA), που υπολογίζονται αφαιρώντας από το προσαρμοσμένο EBITDA την επίδραση των εξόδων αναδιάρθρωσης, εξαγοράς, ενσωμάτωσης και αποεπενδύσεων του Ομίλου, την τρέχουσα αποτίμηση της αντιστάθμισης κινδύνου πρώτων υλών και την επίδραση της σύγκρουσης Ρωσίας - Ουκρανίας. Το συγκρίσιμο προσαρμοσμένο EBITDA έχει στόχο την μέτρηση του επιπέδου χρηματοοικονομικής μόχλευσης του Ομίλου συγκρίνοντας το συγκρίσιμο προσαρμοσμένο EBITDA με τον καθαρό δανεισμό.

Το προσαρμοσμένο EBITDA και το συγκρίσιμο προσαρμοσμένο EBITDA δεν αποτελούν δείκτες της κερδοφορίας και της ρευστότητας σύμφωνα με τα ΔΠΧΑ και υπόκεινται σε περιορισμούς, μερικοί από τους οποίους είναι οι εξής: το προσαρμοσμένο EBITDA και το συγκρίσιμο προσαρμοσμένο EBITDA δεν αντικατοπτρίζουν τις δαπάνες μας σε μετρητά ή μελλοντικές απαιτήσεις για κεφαλαιουχικές δαπάνες ή συμβατικές δεσμεύσεις. Το προσαρμοσμένο EBITDA και το συγκρίσιμο προσαρμοσμένο EBITDA δεν αντικατοπτρίζουν τις αλλαγές ή τις απαιτήσεις σε μετρητά ή τις ανάγκες σε κεφάλαιο κίνησης. Αν και οι απομειώσεις και οι αποσβέσεις αποτελούν μη ταμειακές επιβαρύνσεις, τα περιουσιακά στοιχεία η αξία των οποίων απομειώνεται και αποσβένεται συχνά αντικαθίστανται σε μεταγενέστερο χρόνο και το προσαρμοσμένο EBITDA και το συγκρίσιμο προσαρμοσμένο EBITDA δεν αντικατοπτρίζουν τυχόν απαιτήσεις σε μετρητά για τέτοιες αντικαταστάσεις. Εξαιτίας αυτών των περιορισμών, το προσαρμοσμένο EBITDA και το συγκρίσιμο προσαρμοσμένο EBITDA δεν πρέπει να θεωρούνται δείκτες των διαθέσιμων ταμειακών ροών και πρέπει να χρησιμοποιούνται μόνο ως συμπληρωματικοί ΕΔΜΑ.

**Καθαρές ταμειακές ροές**

Οι καθαρές ταμειακές ροές είναι ένας εναλλακτικός δείκτης μέτρησης απόδοσης που χρησιμοποιεί ο Όμιλος και ορίζεται ως οι ταμειακές ροές από τις λειτουργικές δραστηριότητες, μετά τις καθαρές πληρωμές για αγορές ενσώματων παγίων στοιχείων λαμβάνοντας υπόψη τις εισπράξεις από πωλήσεις ενσώματων παγίων στοιχείων, και συμπεριλαμβανομένων των αποπληρωμών κεφαλαίου μισθώσεων. Οι καθαρές ταμειακές ροές μετρούν τις ταμειακές ροές που δημιουργούνται από τις δραστηριότητες του Ομίλου με βάση τις λειτουργικές δραστηριότητες, συμπεριλαμβανομένης της αποτελεσματικής χρήσης του κεφαλαίου κίνησης και λαμβάνοντας υπόψη τις καθαρές πληρωμές για αγορέςενσώματων παγίων στοιχείων. Ο Όμιλος θεωρεί την αγορά και διάθεση ενσώματων παγίων στοιχείων ως εν τέλει υποχρεωτική, καθώς απαιτείται συνεχής επένδυση σε εγκαταστάσεις, τεχνολογία και εξοπλισμό μάρκετινγκ, συμπεριλαμβανομένων των ψυγείων, για την υποστήριξη των καθημερινών λειτουργιών και των προοπτικών ανάπτυξης του Ομίλου. Ο Όμιλος παρουσιάζει τις καθαρές ταμειακές ροές, επειδή πιστεύει ότι το μέγεθος αυτό επιτρέπει στους χρήστες των οικονομικών καταστάσεων να κατανοήσουν την απόδοση των ταμειακών ροών του Ομίλου, καθώς και τη διαθεσιμότητα των ταμειακών ροών για καταβολή τόκων, για διανομή μερίσματος καθώς και για διακράτηση για άλλους σκοπούς. Το μέγεθος των καθαρών ταμειακών ροών χρησιμοποιείται από τη διοίκηση για τον προγραμματισμό και την υποβολή αναφορών, καθώς παρέχει πληροφορίες σχετικά με τις ταμειακές ροές από λειτουργικές δραστηριότητες, τις μεταβολές του κεφαλαίου κίνησης και τις καθαρές κεφαλαιουχικές δαπάνες που οι τοπικοί διευθυντές είναι πιο άμεσα σε θέση να επηρεάσουν.

**Ορισμοί και συμφωνίες Εναλλακτικών δεικτών μέτρησης απόδοσης (ΕΔΜΑ) (συνέχεια)**

Οι καθαρές ταμειακές ροές δεν αποτελούν δείκτη της δημιουργίας ταμειακών ροών σύμφωνα με τα ΔΠΧΑ και υπόκεινται σε περιορισμούς, μερικοί από τους οποίους είναι οι εξής: οι καθαρές ταμειακές ροές δεν αντιπροσωπεύουν τις ταμειακές ροές που απομένουν και είναι διαθέσιμες για δαπάνες, καθώς ο Όμιλος έχει υποχρεώσεις πληρωμής που δεν αφαιρούνται από τον δείκτη. Από τις καθαρές ταμειακές ροές δεν αφαιρούνται οι ταμειακές ροές που χρησιμοποιεί ο Όμιλος σε άλλες επενδυτικές και χρηματοδοτικές δραστηριότητες καθώς και συγκεκριμένα άλλα στοιχεία που διακανονίζονται σε μετρητά. Άλλες εταιρείες του κλάδου στον οποίο λειτουργεί ο Όμιλος ενδέχεται να υπολογίζουν διαφορετικά τις καθαρές ταμειακές ροές, περιορίζοντας έτσι τη χρησιμότητά τους ως συγκριτικό μέγεθος.

**Κεφαλαιουχικές δαπάνες**

Οι κεφαλαιουχικές δαπάνες ορίζονται ως οι πληρωμές για αγορές ενσώματων παγίων στοιχείων συν τις αποπληρωμές κεφαλαίου μισθώσεων, μείον τις εισπράξεις από πωλήσεις ενσώματων παγίων στοιχείων. Ο Όμιλος χρησιμοποιεί τις κεφαλαιουχικές δαπάνες ως ΕΔΜΑ προκειμένου να διασφαλίσει ότι οι δαπάνες σε μετρητά είναι σε συνέπεια με τη συνολική στρατηγική για τη χρήση των μετρητών.

1. *1 Για λεπτομέρειες επί των Εναλλακτικών Δεικτών Μέτρησης Απόδοσης (ΕΔΜΑ), ανατρέξτε στις ενότητες «Εναλλακτικοί Δείκτες Μέτρησης Απόδοσης» και «Ορισμοί και συμφωνίες Εναλλακτικών Δεικτών Μέτρησης Απόδοσης (ΕΔΜΑ)».* [↑](#footnote-ref-2)